b'\n_START_ARTICLE_\nBIOS\n_START_SECTION_\nAtviro kodo BIOS\n_START_PARAGRAPH_\nKonkre\xc4\x8diai pagrindinei plok\xc5\xa1tei pritaikyt\xc4\x85 BIOS variant\xc4\x85 da\xc5\xbeniausiai sukuria \xc5\xa1ios plok\xc5\xa1t\xc4\x97s gamintojas, ir galutinis jos i\xc5\xa1eities kodas b\xc5\xabna paslaptis. Esama iniciatyvos sukurti atviro kodo BIOS (LinuxBIOS projektas, ). Kadangi BIOS pradeda dirbti dar neveikiant operatyvinei atmin\xc4\x8diai (jos inicializacija \xe2\x80\x93 viena BIOS u\xc5\xbeduo\xc4\x8di\xc5\xb3), specialiai \xc5\xa1iam projektui buvo sukurtas vien registrus naudojant\xc4\xaf kod\xc4\x85 kuriantis C kompiliatorius (romcc). Autoriai teigia, jog LinuxBIOS kompiuter\xc4\xaf darbui paruo\xc5\xa1ia grei\xc4\x8diau, nes jau nuo \xc5\xa1e\xc5\xa1ioliktos instrukcijos dirba 32 bit\xc5\xb3 re\xc5\xbeimu (dauguma \xc4\xafprastini\xc5\xb3 BIOS vis\xc4\x85 laik\xc4\x85 dirba 16 bit\xc5\xb3 re\xc5\xbeimu). Ta\xc4\x8diau \xc5\xa1i BIOS dirba tik su tokia \xc4\xafranga, kurios gamintojai sutiko atskleisti b\xc5\xabtin\xc4\x85 technin\xc4\x99 informacij\xc4\x85.'